യുവ സ്ട്രൈക്കര് പെലഗ്രി എ സി മിലാനിലേക്ക് എ സി മിലാന് ഒരു സൈനിംഗ് കൂടെ പൂര്ത്തിയാക്കുന്നു. ഇറ്റാലിയന് യുവ സ്ട്രൈക്കര് പിയേട്രോ പെല്ലെഗ്രി ആണ് മിലാനിലേക്ക് എത്തുന്നത്. ഫ്രഞ്ച് ക്ലബായ മൊണാക്കോയിലാണ് പെല്ലെഗ്രി ഇപ്പോള് കളിക്കുന്നത്. താരം ആദ്യ ലോണില് ആകും എത്തുന്നത്. ഒരു വര്ഷത്തെ ലോണിന് ശേഷം സ്ഥിര കരാറില് മിലാന് താരത്തെ തങ്ങളുടേത് മാത്രമാക്കി മാറ്റും. ഒരു മില്യണ് ആകും ലോണ് തുക. അത് കഴിഞ്ഞ് 6 മില്യണ് നല്കിയാല് താരത്തെ സ്വന്തമാക്കാം. 20കാരനായ സ്ട്രൈക്കര് 2018 മുതല് മൊണാക്കോയില് കളിക്കുന്നുണ്ട്. കഴിഞ്ഞ വര്ഷം ഇറ്റലിക്കായി അരങ്ങേറ്റം നടത്തിയിരുന്നു. ഇറ്റാലിയന് ക്ലബായ ജെനോവയിലൂടെയാണ് താരം കരിയര് ആരംഭിച്ചത്.